CELEX: 32021D0830(02)
Language: et
Date: 2021-08-26 00:00:00
Title: Komisjoni rakendusotsus, 26. august 2021, millega parandatakse rakendusotsust (EL) 2020/2182, millega sätestatakse liidu lõplik impordivastus teatavate kemikaalide edaspidise importimise kohta Euroopa Parlamendi ja nõukogu määruse (EL) nr 649/2012 kohaselt 2021/C 348 I/02

30.8.2021   
               
               
                  ET
               
               
                  Euroopa Liidu Teataja
               
               
                  CI 348/3
               
            
         KOMISJONI RAKENDUSOTSUS,
         26. august 2021,
         millega parandatakse rakendusotsust (EL) 2020/2182, millega sätestatakse liidu lõplik impordivastus teatavate kemikaalide edaspidise importimise kohta Euroopa Parlamendi ja nõukogu määruse (EL) nr 649/2012 kohaselt
         (2021/C 348 I/02)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 649/2012 ohtlike kemikaalide ekspordi ja impordi kohta, (1) eriti selle artikli 13 lõike 1 teist ja kolmandat lõiku,
         olles konsulteerinud Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ) (2) artikli 133 kohaselt asutatud komiteega
         ning arvestades järgmist:
         
                     (1)
                  
                  
                     Kontrollimise käigus leiti kaks viga komisjoni rakendusotsuses (EL) 2020/2182, (3) millega muudeti ka komisjoni 15. mai 2014. aasta rakendusotsuse (4) lisa.
                  
               
                     (2)
                  
                  
                     Komisjoni 15. mai 2014. aasta rakendusotsus sisaldas ainult ühte lisa. Rakendusotsuse (EL) 2020/2182 artiklis 2 viidatakse ekslikult 15. mai 2014. aasta rakendusotsuse II lisale.
                  
               
                     (3)
                  
                  
                     Metüülasiinfossi käsitlevat impordivastust, mis esitati komisjoni 15. mai 2014. aasta rakendusotsuse lisas, ei kantud ekslikult rakendusotsuse (EL) 2020/2182 II lisasse ja jäeti seega komisjoni 15. mai 2014. aasta rakendusotsuse lisast välja. Metüülasiinfossi käsitleva impordivastuse väljajätmine kõnealuse rakendusotsuse lisast ei olnud tahtlik ning seepärast tuleks see kõnealusesse lisasse uuesti lisada.
                  
               
                     (4)
                  
                  
                     Seepärast tuleks rakendusotsust (EL) 2020/2182 vastavalt muuta.
                  
               
                     (5)
                  
                  
                     Kuna rakendusotsust (EL) 2020/2182 kohaldatakse alates 18. detsembrist 2020, tuleks ka selle parandust kohaldada alates nimetatud kuupäevast, sest metüülasiinfossi käsitlev impordivastus peaks kahtlemata jätkuvalt ja katkematult kehtima,
                  
               ON TEINUD JÄRGMISE OTSUSE:
         
            Artikkel 1
            Rakendusotsuse (EL) 2020/2182 artikkel 2 asendatakse järgmisega:
            
               „15. mai 2014. aasta rakendusotsuse (millega võetakse vastu määruse (EL) nr 649/2012 kohased liidu impordiotsused teatavate kemikaalide kohta) lisa asendatakse käesoleva otsuse II lisaga.“
            
         
         
            Artikkel 2
            Komisjoni rakendusotsuse (EL) 2020/2182 II lisa asendatakse käesoleva otsuse lisaga.
         
         
            Artikkel 3
            Käesolevat otsust kohaldatakse alates 18. detsembrist 2020.
         
         
            Brüssel, 26. august 2021.
            
               
                  Komisjoni nimel
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 201, 27.7.2012, lk 60.
         
            (2)  ELT L 396, 30.12.2006, lk 1.
         
            (3)  Komisjoni 18. detsembri 2020. aasta rakendusotsus (EL) 2020/2182, millega sätestatakse liidu lõplik impordivastus teatavate kemikaalide edaspidise importimise kohta Euroopa Parlamendi ja nõukogu määruse (EL) nr 649/2012 kohaselt ning muudetakse komisjoni 15. mai 2014. aasta rakendusotsust, millega võeti vastu kõnealuse määruse kohased liidu impordiotsused teatavate kemikaalide kohta (ELT L 433, 22.12.2020, lk 55).
         
            (4)  Komisjoni 15. mai 2014. aasta rakendusotsus, millega võetakse vastu Euroopa Parlamendi ja nõukogu määruse (EL) nr 649/2012 kohased liidu impordiotsused teatavate kemikaalide kohta (ELT C 152, 20.5.2014, lk 2).
      
      
         
            LISA
            
               
                  
                     „II LISA
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “